Mazkur bitim MDH davlatlari Davlat rahbarlari kengashi yig‘ilishida imzolangan edi. «Xalqaro shartnomani tasdiqlash to‘g‘risida»gi prezident qarori qabul qilindi. Unga ko‘ra, Mustaqil Davlatlar Hamdo‘stligi ishtirokchi-davlatlari saylov organlari rahbarlarining Maslahatlashuv kengashini tashkil etish to‘g‘risidagi Bitim tasdiqlandi. Mazkur bitim 2022 yil 14 oktabr kuni Ostona shahrida Mustaqil Davlatlar Hamdo‘stligi ishtirokchi-davlatlarining Davlat rahbarlari kengashi yig‘ilishida imzolangan edi. Markaziy saylov komissiyasi mazkur xalqaro shartnomani amalga oshirish yuzasidan mas’ul vakolatli organ hisoblanadi.